5. ΑΝΑΓΚ.ΝΟΜΟΣ υπ’ αριθ. 1530 της 16/27 Δεκ. 1938 (ΦΕΚ Α΄ 485) Περί των τελωνειακών διατυπώσεων και των όρων της προσμίξεως ή επεξεργασίας πετρελαιοειδών, όπως καταστώσιν εισαγώγιμα. Άρθρ.1.-Επιτρέπεται να τίθηνται εις αποταμίευσιν εις εγκεκριμένας ιδιωτικάς αποθήκας ή εις τα ελεύθερα τελωνειακά συγκροτήματα νάφθα (Masout, Diesel oil), μοτορίνη, και υπολείμματα αυτών, έστω και αν δεν πληρώσι τους εκάστοτε, κατά τας ισχυούσας διατάξεις, καθωρισμένους όρους συστάσεως αυτών, κατόπιν ειδικής προηγουμένης εγκρίσεως της αρμοδίας τελωνειακής Αρχής, και επί σκοπώ είτε να καταστώσι ταύτα, μετά προηγουμένην πρόσμιξιν μεθ’ ετέρων πετρελαιοειδών ή ειδικήν επεξεργασίαν, τοιαύτα ώστε να πληρώσι τους καθωρισμένους όρους είτε να επανεξαχθώσιν εντός της κατά τα κατωτέρω προθεσμίας εις το εξωτερικόν. Άρθρ.2.-1.Η Τελωνειακή Αρχή παρέχει την κατά το προηγούμενον άρθρον άδειαν αποταμιεύσεως τη αιτήσει του κυρίου, εφ’ όσον εκ της σχετικής χημικής αναλύσεως ήθελε διαπιστωθή ότι το υπό εκφόρτωσιν προϊόν δεν πληροί τους υπό των εκάστοτε ισχυουσών διατάξεων καθορισμένους όρους και εάν διαθέτη ούτος κατάλληλον αποθήκην ή δεξαμενήν κενήν. 3.Η εκφόρτωσις ενεργείται επί τη καταθέσει διασαφήσεως εισαγωγής προς αποταμίευσιν, εφ’ ης επαληθεύεται το βάρος του εμπορεύματος και εις ην προσαρτάται η έκθεσις χημικής αναλύσεως, αναβαλλομένης της δασμολογικής κατατάξεως μέχρι της κατόπιν της προσμίξεως ή επεξεργασίας νέας χημικής αναλύσεως. 3.Η τελωνειακή Αρχή, πραγματοποιουμένης της αποταμιεύσεως, λαμβάνει τα κατά τας κειμένας διατάξεις καθωρισμένα εξασφαλιστικά μέτρα των συμφερόντων του Δημοσίου. Άρθρ.3.-Η πρόσμιξις ή η ειδική επεξεργασία των ούτως αποταμιευομένων πετρελαιοειδών ενεργείται κατόπιν ειδικής εκάστοτε εγκρίσεως του Γενικού Χημείου του Κράτους, εν η καθορίζονται και τα της προσμίξεως ή τα της ειδικής επεξεργασίας, ώστε να καταστώσιν ακατάλληλα προς φωτισμόν ή λίπανσιν. Άρθρ.4.-1.Εάν εντός τριών μηνών από της αποταμιεύσεως δεν πραγματοποιηθή η πρόσμιξις ή η ειδική επεξεργασία των πετρελαιοειδών τούτων, ο αποταμιευτής υποχρεούται όπως εξαγάγη ταύτα εις την αλλοδαπήν, τηρουμένων των τελωνειακών διατάξεων. Σελ. 310(α) 2.Πραγματοποιουμένης της προσμίξεως ή επεξεργασίας εμπροθέσμως, ενεργείται νέα χημική εξέτασις και, αναλόγως του αποτελέσματος αυτής καθορίζεται η οικεία δασμολογική κλάσις του εν αποταμιεύσει είδους. Κατά την λήξιν της τριμήνου προθεσμίας, εάν εκ της νέας κατόπιν της προσμίξεως ή επεξεργασίας γενομένης χημικής αναλύσεως τα πετρελαιοειδή ταύτα ήθελον χαρακτηρισθή κατάλληλα προς φωτισμόν, προκειμένου μεν περί των ευρισκομένων εν αποταμιεύσει εις την Παλ. Ελλάδα υποχρεούται ο αποταμιευτής ν’ αποστείλη ταύτα εις το εξωτερικόν ή την Νέαν Ελλάδα εντός πενθημέρου από της λήξεως της κατά τ’ ανωτέρω προθεσμίας, προκειμένου δε περί των αποταμιευμένων ή αποσταλέντων εις την Νέαν Ελλάδα δύναται ο αποταμιευτής να φέρη και εις ανάλωσιν ταύτα. Εάν δε ήθελον χαρακτηρισθή κατάλληλα προς λίπανσιν ή ετέρας χρήσεις πλην φωτισμού, δύνανται να λάβωσιν οιονδήποτε τελωνειακόν προορισμόν. «3.Κατά την διάρκειαν των εκ του πολέμου εξαιρετικών συνθηκών, επιτρέπεται κατόπιν ειδικής εκάστοτε αποφάσεως του Υπουργού των Οικονομικών η εισαγωγή των εν άρθρ. 1 του Α.Ν. 1530/1938 πετρελαιοειδών εφ’ όσον ταύτα πληρούσιν, έστω και κατόπιν γενομένης αυτοίς προσμίξεως ή ειδικής επεξεργασίας, τον όρον της καύσεως εν τη λυχνία, της δοκιμασίας ταύτης εκτελουμένης συμφώνως προς τας ισχύουσας διατάξεις, έστω και αν τα πετρελαιοειδή ταύτα δεν πληρούσι τους λοιπούς εκάστοτε, κατά τας ισχύουσας διατάξεις καθωρισμένους όρους συστάσεως αυτών (ειδικόν βάρος, χρώμα κλπ.). Ειδικώς κατά την εισαγωγήν ή μεταφοράν εις την Νέαν Ελλάδα των εν άρθρ. 1 του Α.Ν. 1530/1938 πετρελαιοειδών υπό τους όρους της παρούσης παραγράφου υποβάλλονται ταύτα εις τον δασμόν της κλάσεως 60γ του τελωνειακού δασμολογίου». Η παρ. 3 προσετέθη υπό του άρθρ. 1 παρ. 1 Α.Ν. 2121/1939). 30.Γ.α.5 Αποταμίευση 30.Γ.α.5 Αποταμίευση «4.Διαρκούσης της κατά την προηγουμένην παράγραφον περιόδου, προκειμένου περί πετρελαιοειδών εισαγομένων ατελώς παρά των Σιδηροδρόμων Ελληνικού Κράτους ή των Σιδηροδρόμων Πειραιώς-Αθηνών-Πελοποννήσου, ως και των παρά της Ηλεκτρικής Εταιρείας Μεταφορών, εισαγομένων τοιούτων, δύναται όπως, δι’ ειδικών εκάστοτε αποφάσεων του Υπουργού των Οικονομικών, επιτρέπηται η εισαγωγή αυτών άνευ της κατά την προηγουμένην παράγραφον του άρθρου τούτου προσμίξεως ή ειδικής επεξεργασίας, έστω και εάν δεν πληρούται ούτε ο όρος της εν λυχνία καύσεως». Η παρ. 4 προσετέθη δια του άρθρ. 10 Α.Ν. 2352 της 20/22 Μαΐου 1940 περί δασμολογικών τινων μεταβολών. Άρθρ.5.-Αδεία της τελωνειακής Αρχής, παρεχομένη μετ’ έγκρισιν του Γενικού Χημείου του Κράτους, δύναται να επιτρέπηται, όπως η, κατά το άρθρ. 3 του Νόμου τούτου, πρόσμιξις ή η επεξεργασία ενεργήται υπό τελωνειακήν επιτήρησιν και εντός των δεξαμενοπλοίων των εκ του εξωτερικού κομιζόντων τα πετρελαιοειδή και τελούντων εν αναμονή εκφορτώσεως. Άρθρ.6.-1.Η παράβασις των ορισμών του άρθρ. 4 χαρακτηρίζεται ως απλή τελωνειακή παράβασις, εάν δεν εμπίπτη εις τας διατάξεις της λαθρεμπορίας, και τιμωρείται δια προστίμου από δραχ. 10.000 μέχρι 200.000. 2.Εν καθυστερήσει της εκπληρώσεως των υπό του άρθρ. 4 καθοριζομένων υποχρεώσεων, από της δεκάτης ημέρας από της παρόδου του τριμήνου, το πρόστιμον κατά πενθήμερον διπλασιάζεται, τριπλασιάζεται, και ούτω καθ’ εξής. Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 